23PES-92

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Leticia San Martín Rodríguez andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Osasunbidea-Nafarroako Osasun Zerbitzuan aldi baterako kontrataturiko zenbait erizain, mediku eta fisioterapeutari lanbide karrera aitortu zaie epai judizial bidez. Horri dagokionez:

- Zenbat dira, gaur egun (kopurua)?

- Zenbati zor zaizkie oraindik dagozkien ordainsariak?

- Gaur egun zenbateraino bete da 2023ko aurrekontuetan behin-behineko langileak lanbide karreran sartzera bideratutako partida?

- Zer aurreikuspen dago 2021az geroztik Administrazioari irabazten ari zaizkion epaiketa horiei dagozkien kostuei aurre egiteko?

Iruñean, 2023ko irailaren 14an

Foru parlamentaria: Leticia San Martín Rodríguez